
DISSERTATIO  MEDICA 


DE 

MORBIS  ANIMI 

ET 

IMAGINATIONIS  EFFECTIBUS, 

ETC.  ETC.  ETC. 


Summum  Medicinae  honorem  in  cele¬ 
berrimo  Sacro- sanctae  et  Individuae  Tri¬ 
nitatis  Collegio,  juxta  Eblanam,  petens; 
solitis  Examinibus,  pro  gradu  13  ac  cala  u- 
reatus  in  Medicina  exactis,  anno  octin¬ 
gentesimo  decimo  nono — et  post  similem 
periclitationem  pro  gradu  Doctoratus  an¬ 
no  octingentesimo  trigesimo  secundo, 
aliis  quoque  scientiae  medicae  documen¬ 
tis,  exhibitis  ;  denique  scribere  aliquod 
et  scriptum  in  lucem  edere  jussus ;  quos- 

dam  proprios  animi  morbos,  Imagina» 
tionisque  effectus  ;  et  in  medendis  et  in 
efficiendis  variis  corporis  aegrotationibus 
“  utpote  res  tenues  tenui  sermone  per» 
actas/5  Scriptis  mandare  statui. 

Pauca  tamen  de  anima  et  Imagina» 
tione,  priusquam  ad  praecipuum  hujus 
rei  caput  perventum  erit — sunt  expla¬ 
nanda. 


QUADAM  PERMUNITA  DE  ANIMA  MINIS¬ 
TRISQUE  EJUS,  VIDELICET,  CEREBRO 
SYSTEMATEQUE  NERVOSO. 

Anima  definiri  potest  illa  vitalis,  ac¬ 
tuosa,  substantia  et  immortalis  in  homi¬ 
ne,  in  qua  existit  principium  unde  Per¬ 
ceptio,  Memoria,  Imaginatio,  Ratio,  Vo¬ 
luntas  caeteraque  emanant.  Anima  per 
systema  nervosum,  perque  cerebrum, 

originem  et  fontem  hujus  systematis ;  in» 
ter  se,  corpusque  humanum  ;  itemque 
inter  corpus  humanum  et  res  in  mundo 
circumfusas,  commercium  tenet.  Cere¬ 
brum,  perfecto  in  statu  elaboratoque, 
non  solum  sensationis  et  originis  motus  : 
sed  etiam  intellectus  domicilium  est. 
Quemadmodum  inde  functiones  ejus  va¬ 
riis  in  modis  deficiant  aut  parum  suc¬ 
cedant  ;  fundamentum  morborum  humani 
corporis  multorum  fit.  Pari  ratione, 
aliis  ex  causis  similibus,  aliter  autem 
agentibus,  multi  humanae  mentis  morbi 
oriuntur.  Perinde  ut  generis  nervosi 
functiones  inter  animalia,  rationis  exper¬ 
tia,  et  vegetabilia,  plantasque  ;  sic  inter 
bestias  et  homines,  hae  functiones,  cum 
perfectae  et  exquisitae  sint,  discrimen  in¬ 
signe  ponunt.  Hic  obiter  notandum  est, 
quod  propter  varia  thoracis  abdominis¬ 
que  viscera,  connexa,  nervorum  ope, 

cum  organo,  kcit’  e^o^v  generali,  priscis 
temporibus,  anatomia  non  multum  ex¬ 
culta,  diversae  cerebri  vires  vitales,  his¬ 
ce  visceribus  attribuebantur.  Quamo- 
brem  consuetudo  assignandi  cordi,  hep¬ 
ati,  spleni,  renibus,  intestenisque  situm, 
sedem  que  vel  facultatis  intellectualis 
vel  perceptionis  moralis ;  propria  vel 
metaphorica  significatione,  gentes  inter 
omnes  hodie  obtinuit.  Mirandum  non 
est,  quia  usus  cum  fere  omnium  magis¬ 
trorum  praecepta  superat — ita  arbiter 
loquelarum  habendus  est — 

“  Si  volet  usus - - 

Quem  penes  arbitrium  est  et  jus  et  norma  lo¬ 
quendi,” 


Hac  in  re  confusas  humani  generis  no¬ 
tiones,  Anatomiae  studium  emendavit. 
Dum  enim  plurima  viscerum,  quibus 

sensationis  situs  refertur,  per  nervos  se 
associent  cerebro,  et  in  ejus  affectibus 
Compatiantur  ;  nihilominus,  talium,  or¬ 
tum,  et  originem  affectionum,  esse  in 
eo  ipso,  ita  demonstrari  potest,  ut  nullus 
dubitandi  locus  sit.  Ad  hoc  demon¬ 
strandum,  alios  aliis  functionibus  nervos, 
proprios  sensationi,  proprios  suosque 
motui  subservire,  memoria  teneamus. 
Si  nervi,  qui,  partes,  sensatione  motusve 
potestate,  praeditas,  suppeditent,  inter 
cerebrum  et  extremitates  impressiones 
recipientes,  intersecentur  ;  et  sensatio 
et  motus  suspendi  possunt — In  Para¬ 
lysi,  quamvis  Intellectus,  Sensatio  et 
Motus  voluntarius  simul  afficiantur ;  ta¬ 
men  diversae  nervorum  fibrae,  quibus 
sensationis  et  motus  functiones  separa- 
tim  innituntur,  aliae  alias  morbo  labo¬ 
rant  ;  ita  ut  potestas  movendi  impedi¬ 
atur,  salva  sensatione,  et  e  contrario, 

motu  voluntario  illaeso,  Sensatio  dele¬ 
atur. 


DE  ANIM/E  IMMORTALITATE. 

Antequam  ine  accingam  ad  palam 
faciendum  ;  morbos  esse  quosdam  animo 
proprios  ;  in  medium  proferre  argumen¬ 
ta  nonnulla,  posse  animam,  a  corpore 
seperatam,  existere,  exhibentia,  haud 
alienum  videtur.  Non  mihi  consilium 
est  in  praesentia,  iis  argumentis,  quibus 
Sacrae  Literae  scatent,  ad  animae  immor¬ 
talitatem  demonstrandam  uti. 

In  transito,  Literas  sacras,  verba  Dei 
esse  facillime  probari  potest,  ex  eo,  quod 
spectatores  et  testes  rerum,  in  quibus, 
vox  et  potentia  Dei  maximi  luce  meri¬ 
diana  clariores  apparent ;  in  sacris  ino- 


11 


numentis  scriptarum,  memoriaeque  tra¬ 
ditarum,  (ut  multi  scriptores  rem  digito 
propemodum  centies  ostenderunt,)  ne¬ 
que  falli  neque  fallere  potuerunt.  Haec 
taceo  mittoque  et  quod  magis  ad  pro¬ 
positum  Thesis  medicinalis  pertinet — ex 
armamentariis  Physiologiae  Pathologiae- 
que  arma  promam.  Intra  lines  harum 
scientiarum  in  praesenti  diligenter  me 
tenebo. 

Primum  igitur  notatu  dignum  est, 
nervo,  media  in  parte  vel  inter  extremi¬ 
tates  ejus,  irritato,  dolorem  vel  convul¬ 
sionem,  in  partibus  ab  eo  suppeditatis 
oriri ;  secundo,  membro,  a  corpore,  diviso, 
parti  jam  remotae  dolorem  referri.  Haec, 
inter  caetera,  animam  habere  essentiam 
existentiamque  a  corpore  diversas,  pro¬ 
bant.  Qua  alia  enim  via,  quove  alio 
modo,  hujus  fallacis  sensationis  aliarum- 
que  actionum,  quae  falsas  sensationes 


ideasque  faciunt ;  rationem  reddere  pos- 
sumus?  Ex  doctrina  motus  fluidi  liquo¬ 
ris  nervosi  vel  tensas  chordas,  vel  cujus- 
libet  corporis  alius,  hoc  factum  aliaque 
similia  sustineri  non  possunt. 

Praeterea  de  gradibus,  durationeve 
motus :  nunquam  vero  de  sensatione 
profluente  e  motu,  loqui  assuescimus. 
Ratio  enim  non  concedit,  nec  patitur  id, 
quod  est  absurdum  et  sensum  nullum 
habet  bonum.  Ne  pro  certo  igitur  ha¬ 
beamus  Perceptionis  potestatem,  ex 
organicis  fibris,  quibus  corpora  nostra 
componuntur,  constitui  ;  nec,  quod  hoc 
in  statu  rerum  praesenti,  sensus  sint  in¬ 
strumenta,  quibus  res  externae  a  mente 
cognoscantur  ;  mortem,  animae  finem 
aeque  ac  corporis  functionum  esse,  rea- 
mur. 

Quamvis  enim :  oculis  videamus,  au¬ 
diamus  auribus,  palato  et  lingua  guste- 

mus,  naribus  olfaciamus  digitis  aliisque 
tactus  organis  tangamus  ;  sensationis  in¬ 
strumentum  et  Ens  sentiens  idem  esse ; 
nec,  eodem  tempore,  a  functionibus  de¬ 
sistere,  non  sequitur.  Conspicillo  enim 
abjecto,  videndi  potestas  non  deletur  : 
quare  igitur  oculis,  visus  instrumentis, 
majorem  vim  attribuimus?  Nonne  ergo 
nos  existere  posse,  existentiaeque  con¬ 
scios  esse  et  respectu  perceptionis  intel¬ 
lectusque  omnino  easdem  personas  esse, 
sine  oculis,  auribus,  caeterisque  sensa¬ 
tionis  instrumentis  verisimile  est  ? 

In  Utero,  et  a  die,  quo  nati  sumus, 
status  existentiae  noster  longe  diversus 
fuit :  similiter  mors,  existentiae  modum 
mutabit,  eam  autem  non  perdet. 

Omnes  ideae  nostrae  ex  sensatione  et 
reflexione  oriuntur.  Has  ideas  semel 
acquisitas,  mens,  organis,  quibus  eas  re¬ 
cepit,  deletis,  retinere,  componere,  ab¬ 
is 

strahere  potest*  Inde  vini  percipiendi 
et  organa,  quibus  percipimus,  res  diver¬ 
sissimas  esse  infertur  :  aliter  visu  amisso, 
nullae  ideae  oculis  receptae  retinerentur. 
At  eos,  qui  sunt  oculis  capti,  non  ces¬ 
sare,  quoad  perceptiones,  a  sensu  visus 
primo  derivatas,  mente  cernere,  bene 
notum  est. 

In  somno,  brevi  morte,  percipiendi  fa¬ 
cultas,  organis  ejus  sopitis,  actuosa  est ; 
inde  colligere,  animam,  huic  facultati 
rem  substratam,  vita  corporis  extincta, 
existere  posse  haud  absurdum  videtur. 
Quomodo,  anima  non  existente  accidisse 
potuit,  ut  homines,  linguas,  diuturna  ob¬ 
livione,  obrutas,  quas  autem,  semel  bene 
callebant,  in  memoriam,  morbo  ingru¬ 
enti,  subito  revocarent  ? 

Praeterea,  qua  ex  origine,  nisi  ex  ani¬ 
ma  procedit  voluntas,  cui  obediendo, 
membra  moventur.  Sed,  vel  in  mem- 


bris,  vel  in  cerebro  voluntatem,  inhae¬ 
rere  responsum  erit.  Quomodo  tunc 
ratio  sanae  voluntatis  et  salvae  atque 
perfectae,  membro  e  corpore  exsecto 
redditur  ?  Illi,  quibus  alia  mens  sit,  vo¬ 
luntatem  ex  cerebro  procedere  instent* 
Haec  methodus  rem  explicandi,  cum 
doctrina,  quam  saepe  audimus,  viz.  om¬ 
nem  sensationem  ab  externarum  im¬ 
pressione  rerum  per  nervos  produci  non 
convenit.  In  exemplo  nunc  allato,  nec 
cerebrum  nec  nervi  ab  externis  rebus 
excitantur.  E  re,  cui  inhaeret  voluntas, 
proxima  motus  causa  procedit,  et  hanc 
rem  omnino  a  cerebro  esse  diversam  ex 
hoc  demonstrari  potest ;  quod  Scepe  non 
solum  in  hoc  casu;  sed  multis  in  corpo¬ 
ris  morbis,  mens  sana  in  tabido  corpore, 
admodum  debili,  insanoque,  apparet; 
Cerebrum,  eodem  tempore,  vel  ex  tabe, 
vel  multo  ex  pure  collecto,  vel  plurima 

ex  aqua  secreta,  morbi  exitialis  sedes 
invenitur.  Hanc  mentem  sanam  vel 
Ens,  cujus  est,  ex  praemissis,  esse  ali¬ 
quid  diversum  et  discretum  et  distinc¬ 
tum  a  corpore,  fateri  necesse  est  Si 
usque  ad  extremam  corporis  vitam ; 
corpore  ipso  admodum  tabescente,  sen¬ 
tiens  hominis  pars  evidenter  vigeat 
praevaleatque ;  nonne  nos  mortem  cor¬ 
poris,  esse  novum  animae  ortum,  existi¬ 
mare  decet. 

Modum,  quo  corpus  morte  afficiatur, 
consideremus ;  et  tunc,  Ens,  in  quo,  per¬ 
ceptio,  memoria,  imaginatio,  cogitatio 
et  voluntas  habitant,  ab  hoc  terrorum 
rege,  non  destrui,  vel  caeco  apparebit. 
Mutuas,  trium  principalium  corporis 
viscerum,  relationes,  consideratio  mor¬ 
tis  amplectitur.  Haec  tria  viscera  sunt 
cor,  pulmones  et  cerebrum.  Ex  his, 
divisio  phaenomenorum  organicorum,  ani- 

maliumque  humano  in  corpore  oritur. 
Cor,  arteriaeque  sunt  actionum  vitalium 
bases  et  vitae  fons  organicae  praecipuus, 
A  cerebro  et  systemate  nervoso,  vita 
animalis  originem  trahit.  Sanguis,  in 
pulmonibus,  mutationes,  quae  vitae  ne¬ 
cessariae  sunt,  subit.  Ergo  in  aecono- 
mia  animali,  respiratio  locum  in  usu, 
secundum  sanguinis  circuitum  tenet ;  et 
inter  phaenomena  organicae  vitae  et  ani¬ 
malis  copula  fit.  Quamvis  vitae  func¬ 
tiones  variae  sint ;  iisque  omnibus  mors 
finem  imponat ;  plerumque  tamen  a  pul¬ 
monibus,  a  cerebro,  a  corde,  vel  a  cere¬ 
bro  et  corde  simul,  initium  capit.  Mors 
igitur  organicarum,  animaliumque  func¬ 
tionum  cessatio  est ;  at  supra  demonstra¬ 
tum  fuit  perceptionem,  memoriam,  ima¬ 
ginationem,  abstractionem  ab  his,  res 
esse  diversissimas  ;  ergo  mors  supra  ani¬ 
mam  his  substratam  facultatibus  nui- 

lam  dominationem  exercet.  Homines, 
vel  invitissime  agnoscere,  corpora  non 
annihilari;  potius  autem,  alia  in  elemen¬ 
ta  mutari,  coguntur :  existentia  igitur 
animae,  quae,  nullas  partes,  ideoque 
nulla  dissolutionis  semina  habet,  con¬ 
cessa,  consimili  plane  ratione  vel  a  for¬ 
tiori,  animam  in  nihilum  redigi  omnino 
est  impossibile.  Ergo  nullo  negari  ore 
potest  ;  quin  anima  immortalis  sit. — 
Hanc  Dissertationis  partem  ad  exitum 
perducam,  viri  eruditionis  non  asper¬ 
nandae  medicinaeque  periti ;  verbis  uten¬ 
do— 


f<  Animula  vagula  blandula 
Hospes  comesque  corporis  ; 
Quas  nunc  abibis  in  loca 
Pallidula,  rigida,  nudula 
Nec,  ut  soles,  dabis  jocos  P ' 

COMPARATIO  INTER  ANIMAM 

ET  CORPUS. 

In  hac  dissertatione  ordinate  peragen¬ 
da  mihi  usui  esse  maximo  videtur ;  de 
nonnullis,  fere  omnibus  notis  et  de  qui¬ 
bus  ;  ex  supra  dictis,  certissima  fide  mihi 
persuasum  est;  iterum  facere  mentionem; 
viz.  Animum  esse  immortalem,  sempiter¬ 
num,  et  Deo  omnipotenti  immediate  ema¬ 
nantem  ;  Corpus,  caducum,  fragile  ter¬ 
renumque  credo.  Perceptio,  judicium,  dis¬ 
cursus,  imaginatio  et  memoria,  facultates 
animi  praecipuae  sunt ;  et  dici  possunt  nos¬ 
tri  sensus  interni.  Yisus,  auditus,  olfac¬ 
tus,  gustus  tactusque  sensus  externi  appel¬ 
lantur.  Enumerare  optimos  modos,  qui¬ 
bus  sensus  interiores  instituantur  et  ex- 

terni  sensus  educentur ;  proposito  in  prae¬ 
sentia  alienum  videtur.  Alio  tempore  ut 
spero,  haud  longe  remoto,  ex  principiis  In¬ 
tellectualis  et  Physicae  Educationis,  cujus  est 
talis  disciplina,  edere  in  lucem,  Tractatum 
de  optima  ratione,  qua,  animi  et  corporis 
dotes  recte  instruantur,  mihi  in  animo  est. 
‘‘Nec  manus  nuda”  (ait  ^Baconus)  “nec 
intellectus  sibi  permissus,  multum  valet ; 
instrumentis  et  auxiliis  res  perficitur,  quibus 
opus  est  non  minus  ad  intellectum,  quam  ad 
manum.”  Sed  ad  rem.  Corpus,  sensa¬ 
tiones  habet :  animus  suas,  quae  Pathemata 
nuncupantur,  quoque  possidet.  Variae 
sunt  corporis  sensationes,  nempe  labor 
simplex,  dolor  levis,  otium,  fames,  sitis, 
calor,  cum  multis  aliis  hujusce  generis. 
Has  excedunt  numero  animi  Pathemata 
nimirum  —  Moeror,  gaudium,  amor,  odi¬ 
um,  avaritia,  ambitio,  arrogantia,  plurimis, 
*  Nov.  Organ.  Lib.  i. 

cum  similibus,  quae  secundum  commo¬ 
dum,  aut  incommodum,  quod  ab  his  ori¬ 
atur  ;  varii  voluptatis  vel  doloris  gradus, 
modique  habeantur.  Corpus  in  cunctis, 
paucis,  aut  singulis  potentiis  et  faculta¬ 
tibus  debilitari  potest. 

Hespectu  animi  idem  dicendum  est, 
perceptio  et  imaginatio,  caeteris  animi 
affectibus  salvis  et  sanis,  saepissime  tur¬ 
bantur.  Hominem  mentis  compotem 
esse,  haud  raro  invenimus,  tempore,  quo, 
malis  libidinibus,  obediens  sit.  Prae¬ 
terea  ut  corporis  habitus,  sanguineosi, 

/ 

plethorici  aut  nervosi  generis  sit ;  ita 
animus  nimiae  confidentiae,  fortitudinis¬ 
que  nota  sit  impressus ;  aut  ejus  con¬ 
stitutio  hebetis,  inertisque  characteris 
esse  inveniatur.  Perceptionem,  citam, 

memoria  tarda,  judicium,  strenuum, 

» 

imaginatione  deside,  et  vice  versa, 
nonnunquam  videmus ;  lubidinibus,  eo- 

dem  tempore  aut  vividis  aut  extinctis ; 
aliquando  autem  nonnullae  earum  ar¬ 
dentes  sunt,  cum  aliae  auream  medi¬ 
ocritatem  diligunt.  Leves  vel  animi 
vel  corporis  mutationes  a  modulo  sani¬ 
tatis  vix  morbi  designantur ;  tales  ergo 
a  nobis  in  praesenti  sunt  praetereundae. 
H  is  praemissis,  paucos  animi  morbos 
enumerare  properamus. 


DE  PROPRIIS  ANIMI  MORBIS. 

Doctus  Medicus,  eruditus  et  peritus 
in  libro  de  studio  Medicinae  scripto, 
morbos  animi,  in  genera,  quae  nominan¬ 
tur  Ecphronia,  Empathemata,  Alusia, 
Aphelxia,  Paroniria  et  Moria  :  sub  or¬ 
dine  Phrenica,  classeque  NEUROTICA, 

redegit.  Hac  divisione  uti  stat  senten¬ 
tia  :  Quid  valeant  igitur  hae  voces,  per¬ 
stringere  sat  erit ;  quia  Graeco  fonte 
derivatae,  ex  Etumo ,  quod  seque,  ac  defi¬ 
nitio  longa  explicet,  quid  sibi  volunt, 
ab  eruditis  facillime  intelligi  possunt. 

ECP  HRONI A — extra  men  tem — sonat 
— ejus  species  sunt — Melancholia,  Ma¬ 
niaque. 

EMPATHEMATA— sibi  volunt,  af¬ 
fectus  seu  animi  perturbationes,  quarum 
species  sunt  lino,  Affectus  excitantes — 
v.  g.  Laetitia,  Philautia,  Superbia,  Glo¬ 
riae  fames,  Iracundia,  Zelotypia.  2ndo, 
Affectus  deprimentes,  quales  sunt  Desi¬ 
derium,  Auri  fames,  Anxietudo,  Moeror, 
Desperatio.  3tio,  Affectus  cerebrosi, 
viz.  Ira  indomita  et  Paroxysmi  furoris. 

A  LUSI  A — aberratio — mens  errabunda 
—Species  sunt — Heroica  mentis  elatio. 
Elatio  faceta —  Ecstasis — ef  Elatio  Fa¬ 
natica. 

HYPOCHONDRIAS1S — cujus  spe¬ 
cies  sunt  Hypochondriasis  Autalgica— 
i,  e. — se  ipsum  excrucians,  Bypochondri- 
asis  vite  pertaesa  et  Hy  pochondriasis  Mis- 
anthropica. 

APHELXIA,  i.  e.  Animus,  inertiae 
deditus  otiatur  aut  studio  inani  indul- 
get ;  ejus  species  suut  Aphelxia  socors, 
Aphelxia  fixa  et  intenta,  Aphelxia 
otiosa. 

In  PARONIR1A — Animus  tumultu¬ 
osus  terribilibus  somniis  saepe  vexatur  : 
et  nonn unquam  ad  ambulandum,  vel  ad 
eloquendum,  vel  ad  urinam  reddendam, 
vel  ad  seminis  emissionem  concitatur. 
In  tali  corporis  statu,  perceptio,  judi¬ 
cium  et  instrumenta  motus  voluntarii 
dormiunt;  dum  Memoria  et  Imaginatio 
vigent  et  ad  actiones  supra  memoratas, 

dormientem  excitant. 

\ 

In  MORI  A— animus  fatuus,  stultus  est 

— species  sunt  Moria  imbecillis— Moria 
demens — varietates  sunt  Ingenium  hebes, 
oblivio,  credulitas,  inconstantia» 

Hac  ex  enumeratione  videndum  est, 
singula  genera ;  varias,  amplecti,  spe¬ 
cies,  quae  ex  statu  morbido  unius  aut 
plurium  facultatum  animi ;  aut  ex  eo, 
quod  non  subserviunt  aliis  aliae,  proce¬ 
dunt.  Exempli  gratia  Impressiones  ex 
sensibus  externis  recepta?,  a  percep¬ 
tione,  falso  aut  saltem  non  accurate  ex¬ 
hibeantur  :  facultatem  vel  vim  discer¬ 
nendi  amittat  judicium  ;  memoria  eas 
non  retineat  ;  imaginatio  vel  affectus 
animi  perverse  concitentur*  En  tibi, 
lector,  causa  et  fons  morborum,  qui  in 
praesenti  ordine  locantur. 

In  Melancholia  et  Mania  perceptio 
et  judicium  in  errore  sunt :  utra  harum 
facultatum  magis  deliret ;  judicandi  haud 
raro  occurrunt  opus  laborque.  Ideas 

ex  sensatione  derivatas,  a  judicio  mutari 
Philosophus  illustrissimus,  Pervestigator 
naturae  profundissimus  ;  porro  etiam 
Medicus  haud  contemnendus,  doctissi¬ 
mus  Dominus  Locke,  jampridem  docuit. 
Si  in  statu  sanitatis  haec  se  habeant,  ge¬ 
neri  agendi  simili,  morbo  ingruente, 
mortales  procliviores  esse  plane  apparet ; 
et  experientia  magistra  demonstrari  po¬ 
test.  Homines,  operibus,  in  quibus  ima¬ 
ginatio  multum  exercetur,  operam  stu¬ 
diumque  navantes,  prasertim  cum  haec 
imaginationis  incitatio,  lenioribus  judicii 
mentisq  ;  muneribus  et  functionibus,  quae 
melius  ferant,  ut  satientur  et  fatigentur, 
neque  frenetur  neque  compescatur,  Me¬ 
lancholia  et  Mania  plerumque  vexant. 
Tales  sunt  Superstitiosi,  Religiosi,  Pic¬ 
tores,  Poetae,  Musicique ;  dum  illi,  qui 
judicandi  facultatem  colunt;  horum  ma¬ 
lorum  fere  expertes  sunt*  Hujus  gene- 

ris  sunt  Physiologiae,  Medicinae,  Chimi- 
aeque  periti,  Geometrae,  caeterique  hoc 
genus. 

Plurimas  alias  animi  aegritudines,  et 
defectus  judicii  communes,  nunc  non  est 
mihi  otium  tractandi,  hos  morbos,  quippe 
qui  occurrant  quotidie,  lectori  notos  esse, 
haud  dubitandum  est. 


METHODUS  MEDENDI. 

Si  Deus  me  adjuvet,  ut  voti  compos 
fiam  ;  videlicet,  ut  scriptis,  cogitationes 
meas,  de  Educatione  Intellectuali,  man¬ 
dem  :  Horum  morborum  aliquibus,  me¬ 
thodum  medendi  copiosius  praestabo. 
In  praesentia,  lectores,  hujus  cardinis, 

in  medela  prosequenda,  rationem  me¬ 
dendi  ;  magna  ex  parte,  moralem  esse, 
et  cognoscere  consuetudinem  valentis 
— corporisque  naturam,  res  esse  magni 
momenti ;  tantummodo  commonebo. 


DE  IMAGINATIONIS  EFFECTI¬ 
BUS  IN  MORBIS  MEDENDIS. 

Per  Imaginationem,  intelligo,  illam 
mentis  facultatem,  qua,  notiones,  quarum 
sigillatim  fundamen,  in  rerum  natura 
existat ;  vel  fictae  imagines,  quae  in  homi¬ 
num  opinationibus  magis,  quam  explo¬ 
rata  rerum  certitudine,  et  originem  et 
existentiam  habeant,  conjunguntur  ;  ha¬ 
rum  autem  notionum  vel  imaginum  ita 

compositarum  nusquam  alibi  omnino  si¬ 
militudo  reperitur. 

Haud  absonum  proposito  erit — ob¬ 
servare  ;  corpus  et  animum  se  invicem 
afficere  ;  et  id,  plurimis  argumentis  omis¬ 
sis,  jam  inde  probari  posse:  Quod  De¬ 
lirium  febris  gignit.  Hypochondriasis 
Dyspepsiae  causa  est.  Natura  causae 
proximae,  quae  cogitatione,  nervos,  vasa, 
musculos  movet,  adhuc  remansit,  et  for~ 
tasse  in  aeternum  remanebit  arcanum, 
cujus  profunditatem,  hominis  industria, 
ingeniumque  nunquam  explorabunt.  In 
organa  voluntati  non  subjecta,  similes 
effectus,  id  quod  multo  mirabilius  est, 
anima  profert.  Quamvis  causa  incog¬ 
nita  est ;  effectum  tamen  est  admitten¬ 
dum  —Inter  talium  numerum  effectorum, 
ubi  rationale  vel  modus  explicandi  max¬ 
imis  difficultatibus  nos  urget,  ea,  ab 
imaginatione,  producta,  summum  locum 

habere  debent.  Ad  hoc  monstrandum 
quaedam  crassa  exempla  adducam. 

Curationes,  magniticis  instrumentis 
metallicisque,  vel  tactu,  vel  iis  inten¬ 
dendis  partes  affectas  versus,  amule¬ 
tis,  relequiis  sacris,  carminibus,  in¬ 
cantamentisque  attributae,  maxime  ad 
rem  faciunt.  Qua  alia  potestate  ;  nisi 
vi  imaginationis,  talia  effecta  esse  potu¬ 
erunt  ? 

Tactus  Regalis  aptum  Scrofulae  re¬ 
medium  olim  dicebatur.  Eandem  ob 
causam  verrucae,  chartula,  in  qua  ali¬ 
quod  vanum  carmen  inscribitur,  iis  ap¬ 
plicata,  abeunt.  Simili  imaginationis 
ditioni,  nova  medicamenta  efficientiam 
debent.  Qua  de  causa,  eadem  medica¬ 
menta,  in  manibus  medici,  cujus  fama 
increbuit,  efficaciora  erunt ;  quam  cum 
a  filio  iEsculapii  minus  noto  praescripta 
sint,  Medicus  igitur  fama  illustris,  ide~ 

oque  multum  petitus,  morbis  pluribus, 
quam  alius  aeque  habilis,  aequeque  in¬ 
structus  medebitur :  si  aegri  majorem 
illius  quam  hujus  opinionem  habeant. 
Quinetiam,  remedium  idem,  ab  iisdem 
manibus  datum,  eundem  effectum  non 
producere,  inde  evenit :  Quia  in  morbis 
curandis,  haec  imaginationis  vis  et  po¬ 
tentia  saepius  negliguntur,  et  medica¬ 
mentorum  mechanicae  actioni  ehem  i- 
caeque  ;  auxilio  imaginationis  potenti, 
co-operationeque  virtutis  animi  praeter¬ 
missis,  nimium  confisum  est.  Ex  His¬ 
toriis,  quas  jam  allaturus  sum,  in  syste¬ 
mate  vasculari  vel  nervoso  ad  muta¬ 
tiones  consequendas,  a  vi  medicinae  om¬ 
nino  differentes,  imaginationem  valere 
satis  evidens  erit.  Ergo  remedium  esse 
efficacissimum  suis  in  manibus,  Medicus 
bene  doctus  recordari  debet — ita  ut  vi 
Imaginationis  Medicinaeque  potentia 


conjunctis,  ad  ultimos  fines  ars  sua 
utilissima  extendatur. 

Medicus,  nomine  Lind  Haslarensis, 
artis  suae  gnarus,  hanc  rem  jamjudum 
demonstravit.  Res  Bredeo  occurrerunt 
et  a  Domino  Yander  Myse  narrantur. 
Anno  milesimo  sexcentesimo  vigesimo 
quinto,  Breda  oppunata,  milites  Prae¬ 
sidii  scorbuto  erant  gravissime  affecti : 
eorum  statu,  a  Serenissimo  Principe 
Arausiensi;  plus  satis  intellecto,  Prin¬ 
ceps  timens* — ne  locus  hostibus  tradere¬ 
tur,  epistolas,  quibus  prompta  morbo¬ 
rum  remedia  promittebantur,  misit.— 
Medicamenta  quaedam,  contra  scorbu- 
tum  efficacissima,  has  epistolas  comitari 
dicebantur.  Haec  fama  vagatur.  Arti¬ 
ficium  mirum  in  modum  successit  Sin¬ 
gulis  medicis  tres  parvae  phialae,  quas, 
scilicet  ntpote  res  mayni  pretii ,  perpar¬ 
ce  inter  milites  distribuerent,  aqua  im- 


33 


pletae,  paucis  ex  guttis  Ahsynthii  in¬ 
fusionis  et  Misturae  Camphorae,  colore 
gustuque  mutatis,  dabantur.  Praefecti, 
Duces,  ordinum  Ductores  aeque  ac  mi¬ 
lites  gregarii  hoc  fuco  eludebantur. 
Quam  multi,  hoc  sub  modo  morbi  trac¬ 
tandi  cito  ad  pristinam  sanitatem  vali- 
tudinemque  restituebantur  incredibile 
memoratu  est.  Ad  medicos,  in  gregi¬ 
bus,  medicinam  Principis  flagitantibus 
concurrebatur.  In  vultu,  oculis  et  fronte 
omnium,  laetitia  et  gaudium  apparent. 
Remedium  Principis  in  summum  ordi¬ 
nem  pro  merito  suo  evehitur.  inter 
vana  medicamenta  assimulata  et  irrita— 
unguentum  cera  oleoque  compositum 
administrabatur.  Hoc  unguento  line¬ 
bantur,  plurimi  cito  et  perfecte  sanan¬ 
tur.  Homines,  qui  pree  debilitate,  dies 
plus  minus  triginta  pedibus  non  usi 
erant ;  valentes,  recti  et  sani ;  curationem, 


34 


remedio  Principis  effici,  gloriantes,  nunc 
in  vicis  ambulantes  videntur.  Multi, 
qui,  omnibus  aliis  medicamentis  dete¬ 
riores  se  esse  affirmabant,  paucis  diebus, 
hoc  praecipuo  medicamine  sani  reddun¬ 
tur.  Per  vim  imaginationis  igitur  om¬ 
ne  ignotum  pro  magnifico. 


DE  VI  MAGNETICA,  IN  HO¬ 
MINES,  PER  IMAGINA¬ 
TIONEM  AGENTE. 

E  Sententia  Domini  Mesmer  :  vis 
magnetica,  fiuida  substantia  est,  un¬ 
dique  diffusa  et  omne  spatium  implens  ; 
omnibus  systematis  nervosi  morbis  me- 

deri  potest,  actionem  medicinae  effica¬ 
cem  reddit ;  morborum  crises  dirigit, 
perfecitque — ita  ut  hae  crises  penes  me¬ 
dicum  sint.  De  statu  valetudinis  uni¬ 
uscujusque,  in  eo  quod  spectat  ad  ori¬ 
ginem,  naturam,  progressumque  mor¬ 
borum,  potestatem  judicandi  medico 
dat.  Quid  opus  est  verbis  ?  Natura, 
magnetica  in  vi,  methodum  universalem 
servandi  homines,  eorumque  dolores 
leniendi,  offert.  Voces  et  praeterea 
nil ! !  Modum  agendi,  instrumenta  et 
effectus  hujus  preestantissimi  remedii 
nunc  discamuse 


‘  Spectatum  admissi  risum  teneatis  amici.” 

Arca  circularis,  medio  in  conclavi, 
elevata,  posita  est.  In  arcae  operculo, 
plurima  foramina  erant,  per  quae,  ferreae 

laminae  protrudebantur,  aegri  circa  ar¬ 
cam  collocabantur, 

“  Alternosque  orbibus  orbes  impediunt.” 

Laminam  ferream,  quae  parti  morbosae 
facile  applicari  potuit,  singuli  tenebant. 
Corpora,  fune  circumdato,  connecte- 
bantur ;  numeris  musicis,  eodem  tem¬ 
pore  delectabantur.  Illi,  qui  vim  mag¬ 
neti  cani,  in  hunc  modum  experti  sunt, 
varie  afficiebantur.  Alii  quieti  rema¬ 
nebant,  nil  insolitum  sentiebant  ;  alii 
tussi  et  screatu  afficiebantur  ;  alii  de 
levibus  doloribus  querebantur;  sudore 
perfluebant  vel  spasmis  vel  hystericis 
symptomatibus  cruciabantur.  Status 
con vulsi vus  vel  lethargicus  crisis  nun¬ 
cupabatur.  Hac  a  vi  magnetica,  re 
vera  apparebant  talia  phenomena,  quae 

ex  effectu  imaginationis  procedere  nunc 
ostendam. 

Ad  hanc  rem  investigandam  a  Gal¬ 
lico  rege  constituti  sunt  Delegati ;  quo¬ 
rum  nonnulli,  imbecilli  valitudine  labo¬ 
rabant.  Hi,  ut  hujus  multum  praedicati 
remedii  periculum  facerent,  se,  potestati 
magneticae  per  tres  dies,  modo  dicto,  sub¬ 
jectos  esse  siverunt.  Cum  nulla  effecta 
supradictis  similia,  orta  sunt  ;  legitima 
igitur  conclusio,  in  corpus  sanum  vel 
paulo  infirmius,  vim  magneticam,  telum 
esse  imbelle,  sequitur.  Infantes,  pueros 
et  ingenuos,  in  literarum  studiis  versatos 
hujus  ludificationis  immunes  esse,  notatu 
dignum  est :  dum  in  fraudem  facillime 
alliciebantur  Mulieres,  et  homines  vel 
ignari,  vel  nervis  parum  firmis. 

Plurimae  mulieres,  quae,  apertis  oculis, 
in  quibusdam  corporis  partibus  bene 
definitis,  se  vim  magneticam  experiri 

dicebant,  omniaque  Crisis  symptometa 
exhibebant :  eidem  actioni,  opertis  ocu¬ 
lis,  subjectae,  partibus  omnino  diversis 
ejus  vim  referebant, — sic  ex  eodem  ore, 
calidum  et  frigidum  efflabant ; — sed  audi, 
benigne  lector,  quod  durius,  insulsiusque 
est ;  nullo ,  magneticam  artem  exercente , 
visu  adhuc  operto ,  se  effectus  similes ,  iis, 
quos  vis  sub  actione  magneticce  sentie¬ 
bant,  experiri  prwdicabant. 

Dominus  Segault,  Medicus  celeberri¬ 
mus,  hominem,  excrucianti  capitis  do¬ 
lore  laborantem,  et  ei  forte  fortuna  oc¬ 
currentem,  gestibus  paucis  factis  et  vis 
scientia  magneticae  animalis  simulata, 
statim  sanavit.  Vix  opus  est  plura 
scribere,  ad  vim  Imaginationis  proban¬ 
dam  in  morbis  medendis.  Ex  jam  dictis 
jugulus  causae  non  potest  non  concedi. 
Aliud  autem  exemplum  similis  fuci  da¬ 
bitur. 

Anno  millesimo  septuagesimo  nona¬ 
gesimo  octavo.  Americanus  nomine 
Perkins  in  Britannicas  Insulas,  morbis 
medendi  methodum  pro  qua,  literas 
patentes  obtinuit,  invexit. 

In  arte  sua  exercenda,  duobis  parvis 
metalli  frustis,  quae  Tractores,  nuncu¬ 
pata  fuerunt,  utebatur.  Non  solum  in¬ 
firmae,  sed  etiam  sanie  corporis  partes 
his  'fractoribus  perstringebantur.  In 
hunc  modum  plurimi  gravissimi  morbi 
removebantur.  Paucis  mensibus,  fama 
Tractorum  disseminata  est,  et  omnes 
fere  Britanniae  valetudinarii  eos  tenta- 
verunt.  Fama  Tractorum  ita  aucta  est, 
ut  nosocomium,  quo,  pauperes  gratis 
sanarentur,  institutum  est.  Dominus  Per¬ 
kins  sex  millia  librarum  pecuniae  nume¬ 
ratae  tetigit,  et  tunc  Angliae  valedixit. 

Hoc  tempore  Dominus  Haygarth  Me¬ 
dicus  celeberrimus  falsis,  pro  veris  trac- 


40 


toribus,  utendi  notionem  concepit.  In 
publico  Nosocomio  AQUIS  CALIDIS, 
quinque  Rheumatismo  chronico  labo¬ 
rantes,  a  Domino  Falconer  et  Domino 
Haygarth,  duobis  lignis  pictis,  pro  veris 
Tractoribus,  usis,  sanati  sunt.  Postridie 
ex  veris  et  ex  adulterinis  et  ex  lignis 
pictis  ad  similitudinem  Tractorum  me¬ 
tallicorum,  paria  effecta  provenerunt. 

Hae  omnes  Medelae — cum  his,  quae 
a  Domino  Valentine  Greatraks  efficie¬ 
bantur,  qui,  pro  Scrofula,  Podagra,  febri 
intermittenti,  Epilepsi  et  Paralysi  teti¬ 
git,  vi  Imaginationis  medicatrici,  sunt 
enodandae. 

Celeber  etiam  Boerhaave,  Harlemi, 
pueros  pauperes,  spasmodicis  morbis  af¬ 
flictos,  ardentis  terrore  ferri,  sanavit. 
Hi  pauperes,  per  Imaginationis  imita¬ 
tionisque  vim  consociatam,  spasmis  affi¬ 
ciebantur.  Hic  eadem  animi  facultas. 

quae  vulnera  inflixit  et  postea  iisdem 
vulneribus  medicata  est,  Achillis  hastae, 
qua,  Telephus  vulneratus,  et  firmitas 
eidem  parti  exinde  reddita  est— apte 
comparari  potest. 


VI  IMAGINATIONIS  CORPUS 
NONNUNQUAM  MORBO 
LABORAT. 

Nihil,  ut  ante  dictum  est,  animi  ac¬ 
tione  in  corpus,  reconditius  est.  Motus 
Musculorum  ex  actu  voluntatis,  mys¬ 
terium  habet.  In  aliis  organis,  volun¬ 
tati  non  subjectis,  effectus  huic  affines, 

in  apta  corporis  constitutione,  offerre 
se  nobis,  compertum  est.  Tunicarum 
distentio  arteriarum  capillarium,  ex  qua 
rubor  genis  suffunditur,  ex  pudore  ori¬ 
tur.  Variae  corporis  partes,  seu  vasa  seu 
musculi  sint,  nunc  distenduntur,  nunc 
contrahuntur  variis  animi  motibus. — 
Hinc  Apoplexia,  ex  ira ;  pallor,  syncope 
et  mors  ipsa,  ex  timore  vel  terrore  pro¬ 
veniant.  E  similibus  causis  vel  ex  imi¬ 
tatione,  Spasmi,  Hysteria,  Epilepsia, 
exoriantur.  Cum  haec  ita  sint,  in  effi¬ 
ciendis  variis  corporis  morbis,  Imagina¬ 
tionem  plurimum  posse,  quis  negare 
audebit  ?  At  Pathemata  vel  animi  mo¬ 
tus,  causas  horum  esse  morborum  ex¬ 
citantes,  respondebitur.  Non  enim  id 
solum  non  repugno,  verum  et  approbo. 
Cum,  imaginationem,  his  animi  motibus, 
tanquam  ministris  suis,  usam  esse  con- 


43 


stanter  affirmo  ;  haud  inficias  ibo,  Pathe- 
matum  ad  praescriptum,  imaginationem 
agere  in  morbis  efficiendis  et  inde  hoc 
in  exemplo  imaginationem  et  Path  e  ma¬ 
ta,  idem  sonare.  Ut  ea,  quae  sub  oculis 
nostris  quotidie  veniunt,  praeteream, 
hac  praeclara,  et  ad  propositum  meum 
accommodata  exempla,  pro  singulis  fer- 
me  animi  motibus ;  a  Domino  Zimmer- 
man  antea  collata,  et  in  lucem  ab  eo 
edita,  breviter  monebo. 

Zimmerman  in  commentariis,  plu¬ 
rima  exempla  insignia  retulit,  quae,  Ima¬ 
ginationem,  sub  terroris  dominatione  vel 
moeroris,  varios  morbos,  viz.  Apoplex¬ 
iam,  Hysteriam,  Hypochondriasim,  Epi¬ 
lepsiam,  Erysipelas,  syncopen  mortem¬ 
que  ipsam,  genuisse  probant. 

Quidam  homines  arte  medendi  non 
instructi,  qui  libros  medicos  evolverint, 

his  morbis,  de  quibus  legerunt,  aliquan- 
do  se  affligi  senserunt.  /  Libri,  quos  in 
hunc  modum  devoraverunt,  per  imagi¬ 
nationem,  pyxis  Pandorae  iis  facti  sunt. 

— — — — — — —  “  Circumsilit  agmine  facto. 

Morborum  omne  genus  ;  quorum  si  nomina 
quaeras. 

Promptius  expediam - - 

Quot,  Themison,  aegros  autumno  occiderit  uno.” 

Imaginationem  sub  irae  ditione,  Epilep¬ 
siam,  Colicam,  febrim,  Apoplexiam, 
fluxum  bilis  auctum,  deinde,  vomitum, 
Diarrhaeam,  Icterum,  et  nonnunquam 
mortem  efficere  memorant.  Mors 
quoque  nimio  e  gaudio  vel  ex  immo¬ 
dico  risu  secuta  est.  Sed  ne  lectorem 
multis  fatigem  nominibus --Sophoclem, 
cui  gaudium  ;  Zeuxem,  Philemonem- 

que,  quibus  risus  mortem  intulit ;  com- 
memorare  sat  erit. 

Talia,  illis,  qui,  penitus  perspectos 
vitales  animae  nodos  habent,  mirabilia 
non  videbuntur :  cum  animos  eorum  ad 
memoriam  factorum,  quae  quotidie  ob¬ 
veniant— revocent.  Paucorum  menti¬ 
onem  facere  haud  ineptum  erit. 

Pulsus,  sub  animi  quadam  subita 
perturbatione  frequens  fit.  Motus  ani¬ 
mi  deprimentes  sanguinem  et  cor  sis¬ 
tunt. 

Organa,  quae  secernunt,  animi  affec¬ 
tionibus  stimulantur ;  eorumque  secre¬ 
tiones  multum  augentur.  Corpus  mo¬ 
do  sudore,  et  sub  gravissimis  animae 
aegritudinibus,  quales  Salvator  Dominus 
Jesus  Christus,  horto  in  Gethsemene 
expertus  est,  modo  sanguine  perfluit. 
Pro  sudore,  sanguis  ejus  pretiosus,  arte- 

riarum  tunicis  capillarium,  prae  animse 

angustiis  effusus  est.  E  dolore  oculos 
laclirymis  impleri ;  timore  alvum  re¬ 
nesque  concitari  omnibus  fere  notum.— 

— — - “  Aut  longos  castrorum  ferre  labores 

Si  piget,  et  trepido  solvunt  tibi  cornua  ventrem 
cum  lituis  audita.” 


ira,  fluxum  bilis  non  solum  auget, 
verum  etiam  acrem  reddit.  Sub  ira 
quoque  saliva  nonnunquam  virus  con¬ 
tinet. 

Spes  frustrata  vel  nuncius  acerbus 
digestionem  prohibet  et  ventriculi  se¬ 
cretionibus  multum  acerbitatis  dat? 

e  is,  in  oculis,  sitis,  animisque,  serva¬ 
tis,  quid  mirum  est,  si  imaginatio,  mul¬ 
tos  corporis  morbos  efficiat. 

Haud  dubium  est,  quin  incantamen- 

ta,  amuleta,  carmina  magica,  reliquiae 
sacrae,  sanctorum  imagines,  in  corpus 
humanum  magnetis  potentia,  tactus  regalis 
miracula  Hohenlohensia  et  hoc  genus 
omne,  suam  omnem  vim  Imaginationi 
debuerint. 

Satis,  ut  spero,  dictum  est,  ut  medici 
de  justa  Imaginationis  potentia,  scientia 
vel  nimium  antea  neglecta,  vel  non  mul¬ 
tum  intellecta,  (quod  errores  de  ejus  vi 
in  foetum  in  utero  probaverunt,)  admone¬ 
antur. 

Haec,  igitur  animi  facultas,  quse  bonam 
dat  vel  adimit  valetudinem,  praes  tantissimum 
non  potest  non  esse  remedium  in  manibus 
medici  periti — 

— - - —  ~ “  Qui  foedere  certo 

Et  premere,  et  laxas  sciret  dare  jussus  habenas.” 

Ne  ultra  legem,  opus  tendam,  vela  ser¬ 
monis  sunt  contrahenda. 

Rem  multo  fusius  tractare,  et  multa  ad¬ 
jicere  potui,  sed  brevitatis  limites,  mihi  initio, 
propositas  excedere  nolui.  “  Edidi,  quas  po¬ 
tui,  non  ut  volui,  sed  ut  me  temporis  An¬ 
gustiae,  coegerunt,  scitum  est  enim,  causam 
conferre  in  tempus,  cum  afferre  plura,  si 
cupias,  non  queas. 

*  Cicero,  “  De  Oratore.”  Lib.  iii.,  cap.  61. 


FINIS, 


Ex  aliis  Exercitiis,  pro  gradu 
Doctoris  in  Medicina,  5t0 
Calendas  Decembris  1832, 
hora  locoque  solitis,  suscepto, 
A  JOANNE  SMYTH. 

